《书田中问》
宋代·赵蕃

每逢田中来，必问田中事。言者为蹙頞，听者为酸鼻。

皆云水节愆，所以陂修废。田栽未曾了，旱势已复至。

承天无可说，有淀亦将既。早禾以日论，晚禾尚月计。

饿莩已五六，疫死又三四。自兹傥无雨，何以能卒岁。

时成道危苦，示尔应歔欷。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。